Source: https://www.slov-lex.sk/pravne-predpisy/SK/ZZ/2002/736/
Timestamp: 2020-07-05 11:28:16+00:00
Document Index: 8640724

Matched Legal Cases: ['§ 4', '§ 5', '§ 6', '§ 5', '§ 5', '§ 4', '§ 4', '§ 5', '§ 7', '§ 2', '§ 37']

736/2002 Z.z. - Nariadenie vlády Slovenskej republi... - SLOV-LEX
Týmto nariadením sa do právneho poriadku Slovenskej republiky transponujú smernice Európskych spoločenstiev uvedené v prílohe č. 1.
minimálne požiadavky na ochranu nosníc,
registračnú povinnosť vlastníka alebo držiteľa nosníc.
Toto nariadenie sa nevzťahuje na chov nosníc,
v ktorom sa chová menej ako 350 nosníc,
v ktorom sa chovajú nosnice na účel produkcie násadových vajec.
Ustanovenia osobitného predpisu1) nie sú týmto nariadením dotknuté.
nosnicou sliepka druhu kura domáca (Gallus domesticus), ktorá dosiahla znáškovú dospelosť a chová sa na účel produkcie vajec, ktoré nie sú násadové,
hniezdom oddelený priestor na kladenie vajec pre jednu nosnicu alebo viac nosníc a jeho dno nie je zostavené z drôteného pletiva, ktoré by prišlo do priameho styku s nosnicou,
podstielkou sypký materiál, ktorý umožňuje nosniciam uspokojovať ich etologické potreby,
využiteľnou plochou plocha, ktorá je široká najmenej 30 cm so sklonom podlahy najviac 14 % a so svetlosťou najmenej 45 cm, pričom sa do tejto plochy nepočíta plocha hniezda,
vlastníkom alebo držiteľom nosníc (ďalej len „vlastník nosníc") každá fyzická osoba alebo právnická osoba, ktorá je zodpovedná za nosnice alebo ktorá má nosnice na starosti trvalo alebo dočasne.
Na účely tohto nariadenia sa použijú aj pojmy uvedené v nariadení,1a) ktorým sa transponujú právne predpisy Európskych spoločenstiev uvedené v prílohe č. 1 toho nariadenia.
Vlastník nosníc, na ktoré sa vzťahuje toto nariadenie, musí zabezpečiť splnenie všeobecných požiadaviek na ochranu nosníc, ktoré sú uvedené v prílohe č. 2 a osobitnom predpise.1)
Okrem zabezpečenia požiadaviek na ochranu nosníc uvedených v odseku 1 musí vlastník nosníc zabezpečiť aj splnenie minimálnych osobitných požiadaviek na ochranu nosníc podľa systému chovu, ktorými sú požiadavky na zariadenia
v alternatívnom systéme chovu uvedené v § 4,
v neobohatených klietkach uvedené v § 5,
v obohatených klietkach uvedené v § 6.
Vlastník nosníc musí predložiť Štátnej veterinárnej a potravinovej správe Slovenskej republiky údaje potrebné na registráciu chovu nosníc uvedené v prílohe č. 6 časť A.
Novovybudované zariadenie na chov nosníc nesmie uvádzať produkciu vajec určených na ľudský konzum na trh pred registráciou a pridelením rozlišovacieho čísla.
Vlastník nosníc je povinný bezodkladne hlásiť každú zmenu údajov uvádzaných v registri. Tieto zmeny údajov sa zapisujú do registra ihneď po doručení Štátnej veterinárnej a potravinovej správe Slovenskej republiky.
Na zabezpečenie jednotného použitia požiadaviek podľa právneho predpisu Európskych spoločenstiev uvedeného v prílohe č. 1 bode 1 veterinárni odborníci Európskej komisie v spolupráci so zodpovedným orgánom môžu
overovať, či uplatňovanie tohto nariadenia je v súlade s požiadavkami podľa právnych predpisov Európskych spoločenstiev uvedených v prílohe č. 1,
vykonať kontroly na mieste na zabezpečenie, že príslušné orgány vykonávajú inšpekcie v súlade s právnymi predpismi uvedenými v písmene a).
Príslušné orgány veterinárnej správy, iné orgány verejnej správy a osoby, ktorých sa tieto kontroly týkajú, poskytnú týmto odborníkom Európskej komisie pri plnení ich úloh všetku potrebnú pomoc a najmä im umožnia prístup ku všetkým potrebným informáciám, dokladom a osobám, ako aj vstup do miest, prevádzkarní, zariadení a dopravných prostriedkov na účely vykonávania kontrol v rovnakom rozsahu ako príslušnému orgánu. Výsledky týchto kontrol pred zostavením záverečnej správy a jej zverejnením Európska komisia prerokuje so štátnou veterinárnou a potravinovou správou.
Vlastník nosníc, ktorý ku dňu účinnosti tohto nariadenia chová nosnice, je povinný splniť osobitné požiadavky na zariadenia na chov nosníc podľa § 5 a 6 do 31. decembra 2003.
Existujúce zariadenie na chov nosníc nesmie uvádzať produkciu vajec určených na ľudský konzum na trh, ak do 30. júna 2003 nepredloží údaje potrebné na registráciu spojenú s pridelením rozlišovacieho čísla.
Dňom 1. januára 2003 sa zakazuje stavať a uvádzať do prevádzky zariadenia na chov nosníc v neobohatených klietkach podľa § 5.
Dňom 1. januára 2003 musia všetky novovybudované alebo prestavané zariadenia na chov nosníc alternatívnym systémom chovu spĺňať požiadavky podľa § 4.
Dňom 1. januára 2007 musia všetky zariadenia na chov nosníc v alternatívnom systéme chovu spĺňať aspoň požiadavky podľa § 4.
Dňom 1. januára 2012 sa zakazuje chovať nosnice v zariadeniach na chov nosníc v neobohatených klietkach podľa § 5.
Dňom 1. januára 2004 sa zakazuje umiestňovať produkciu vajec určených na ľudský konzum, ak tieto vajcia nie sú označené v súlade s § 7.
voľný výbeh musí mať takú rozlohu, aby maximálna hustota nepresiahla 2 500 nosníc na 1 ha a aby plocha pre 1 nosnicu bola aspoň 4 m2; výbeh musí byť na ploche s polomerom do 150 m od najbližšieho otvoru k budove, v ktorej sú nosnice umiestnené; hranica voľného výbehu môže dosahovať vzdialenosť 350 m od najbližšieho otvoru, ak sú na výbehu umiestnené najmenej štyri prístrešky na 1 ha a rovnomerne rozmiestnené napájacie žľaby.
podlahy klietok musia byť konštruované tak, aby všetky dopredu smerujúce prsty oboch nôh nosníc mali dostatočnú oporu; ich sklon nemôže byť väčší ako 14 % alebo 8o, pričom je povolený aj sklon podlahy do 17,5 % alebo do 10o, ak sa na podlahu použije iné pletivo ako s pravouhlými okami, ak Rada Európskej únie neustanoví inak,
§ 2 nariadenia vlády Slovenskej republiky č. 322/2003 Z. z.
§ 37 zákona č. 488/2002 Z. z. o veterinárnej starostlivosti a o zmene niektorých zákonov.
Zákon č. 224/1998 Z. z. o ekologickom poľnohospodárstve a výrobe biopotravín v znení zákona č. 415/2002 Z. z.
Príloha č. 2 k nariadeniu vlády Slovenskej republiky č. 322/2003 Z. z. o ochrane zvierat chovaných na farmárske účely.
Číslo: 736/2002 Z. z.
Názov: Nariadenie vlády Slovenskej republiky, ktorým sa ustanovujú minimálne požiadavky na ochranu nosníc
3. 01.08.2003 - 326/2003 Z. z.